জাতির জনক বঙ্গবন্ধু স্মৃতি জাদুঘর: ধানমন্ডি ৩২ নম্বরে অবস্থিত জাতির জনক বঙ্গবন্ধু স্মৃতি জাদুঘরের তত্ত্বাবধানে এই স্টলটি করা হয়েছে। স্টলটিতে বঙ্গবন্ধুর লেখা বিখ্যাত বই ‘অসমাপ্ত আত্মজীবনী’ ও ‘কারাগারের রোজনামচা’ রয়েছে। রয়েছে প্রধানমন্ত্রী শেখ হাসিনার লেখা পাঠকপ্রিয় বই ‘আমার পিতা শেখ মুজিব’। এছাড়া বঙ্গবন্ধুর ছবি, কলম, মগ, প্লেটসহ অনেক স্যুভেনির রয়েছে। স্টলে প্রদর্শিত জিনিসগুলো দর্শনার্থীরা চাইলে কিনতে পারবেন। স্টলের দায়িত্বে থাকা সজীব মিয়া রাইজিংবিডিকে বলেন, ‘১৯২০ থেকে ১৯৭৫ সাল পর্যন্ত ৫৫ বছর বঙ্গবন্ধুকে জেল জুলুম ও অনেক অত্যাচার সহ্য করতে হয়েছে। বঙ্গবন্ধুর অবদান এই প্রজন্মের কাছে তুলে ধরতেই আমাদের এই প্রচেষ্টা।’ বঙ্গবন্ধুকে নিয়ে বইমেলায় নতুন আরেকটি বই আসবে বলে জানান তিনি।